钦定古今图书集成/历象汇编/庶征典/第034卷 > 《天步真原》 > 扫星
## 钦定古今图书集成/历象汇编/庶征典/第034卷 > 《天步真原》 > 扫星

扫星是水星、火星之性，“火”言其烈，“水”言其速。其一四
方有芒，其一芒指下如须，其一芒旁出如猬，多自天
河边出。

“扫星之出天下定”，有事或乱或饥，或干，或水，要知其
所主之事，与其来之时。

一看其所出黄道之方向何方行。

如“出自白羊，渐与狮子近” ，是往东行，必主东方有变。

论“扫出宫分出白羊。东方有乱金牛，北方西方，有乱
阴阳，人多好色，好杀好𩰚，巨蟹大瘟，普天下东西南
北，朝代当换。”狮子坏草木，五谷大饥，双女大臣亡，读
书者殃。天枰盗多天蝎，谋反者众，人多怀私，相杀人
马，学术坏，如焚书坑儒等事。磨羯南方生恶，人多淫
者。宝瓶多乱，天下瘟人暴死。双鱼，天下兄弟朋友争
𩰚，祸起家庭，
论普天下地方，从本处，东地平、西地平，或正午、正子。

第一位四位七位十位

君王忧在上来宫，大臣死，下去宫，灾病伤人。

“芒”，指东，大瘟，病人多死，甚凶，指西，减凶，指南，南方大
水，指北，北方大干。芒在四方，不论所指，论其色与所
在之宫。

扫星性皆属火，水亦有五星之性，观其色知其所主。
稍黑者，有土星之性，争𩰚瘟疫，地震下雪；光大者，木
星之性，学术乱，有道之人忧。红者，火星之性，强盗相
杀，火灾干燥、大热、光明似日者，太阳之性，大人忧。芒
长，色白，金星之性，瘟病国法变。凡色不定者，水星之
性，雷电暴风邪教出。扫星见者天下尝少，如出，定有
变。

此等星出，有十二三年大变，其息有三，或其力十分
尽散，或别有扫星来，彼当退。或有大日食，在五星冲
位，彼当退。